Raġel ta' 31 sena waqa' għoli ta' madwar żewġ sulari Raġel ta' 31 sena mill-Gambja qiegħed isofri minn ġrieħi ta' natura gravi wara li waqa' għoli ta' madwar żewġ sulari f'sit ta' kostruzzjoni. L-inċident seħħ fi Triq Bellavista f'San Ġwann propju ftit wara l-11:00 am. Fuq il-post issejħet ambulanza sabiex tassisti lill-vittma. Ir-raġel ittieħed immedjatament l-Isptar Mater Dei fejn ġie ċċertifikat li qiegħed isofri minn ġrieħi ta' natura gravi. L-investigazzjonijiet tal-Pulizija għadhom għaddejjin.